
Ang Mabuting Tao 


ara HINDI ko mapigil ang sarili na isulat ito. Matagal na itong 
nangyari at nalathala na sa peryodiko. Ngunit nanghihinayang ako kaya 
gusto kong muling ipabasa sa mga sumusubaybay sa Filmag. 

Liham ito ni Roman Mabanta Jr. ng Makati na lumabas sa Daily hn- 
quirer noong Disyembre 28, 1994. Ayon kay Mabanta, nasa kanto raw siya 
ng Katipunan at Aurora, Loyola Heights nang mapansin niyang nawawala 
ang kanyang wallet. May lamang P5,000 ang kanyang portamoneda kaya 
naisip niya agad na mahirap nang mabalik ito sa kanya. Umaasa na lang 
siya na sana'y may magsauli ng nakapalaman ding mga credit cards, 
lisensiya, at iba pang papeles kahit na itago ang kuwalta. 

Kinabukasan, Linggo, nagulat ang mga kasama sa bahay ni Mabanta 
nang may tumeleponong “Liling.” Napulot daw ng isang Jose de Luna ang 
wallet ni Mabanta at ilang oras daw nabigo si Mang Jose sa paghanap ng 
bahay sa Loyola Heights ni Mabanta para isauli ang napulot. Lumilitaw na 
nakita sa wallet ang telepono ni Mabanta at pinakiusapan si “Liling” patê 
tawagan ang may-ari ng wallet. 


100 


VIBGILIO 


ALMABIO 


man , 


Nakausap ni Mabenta si Mang Jose sa telepono, Sinabi ng huli na 
gusto sana niyang isauli sa araw ding iyon ang wallet pero wala siyang 
sasakyan kaya sa Lunes na lamang niya maibabalik ang wallet, Gayunman 
sabi niya, kung may panahon si Mabanta ay puwede niyang puntahan kahit 
noon din ang wallet sa bahay ng nakapulot. 

Nautusan naman ni Mabanta ang kanyang manugang na lalaki para 
magpunta kina Mang Jose. 

Nang dumating daw ang inutusan kina Mang Jose ay naglabasan ang 
mgakapitbahay para manood kung ano ang mangyayari. Lumilitaw na alam 
nila ang istorya ng napulot na portamoneda at may mga nagpayo kay Mang 
Josena huwag na itong isauli. Pagkabigay daw ni Mang Jose sa wallet ay 
ininspeksiyon agad ito ng manugang ni Mabanta. Namangha siya dahil 
walang nawawala. Ang buong P5,000 ay ni hindi nagalaw. 

Kahit noong naroon pa ang manugang ni Mabanta ay nagbubulungan 
angmga kapitbahay ni Mang Jose. May mga nagsasabi pa raw na sira siguro 
ang ulo ni Mang Jose dahil sa ginawa. Sayang nga naman ang P5,000 at 
hindi naman mayaman sina Mang Jose. 

Inalok daw ng manugang ni Mabanta si Mang Jose ng malaking 
pabuya. Pero nagpakatanggi-tanggi daw si Mang Jose at sinabi lamang na 
maligaya siya't nakatulong sa kapwa. Tinanggap ng maybahay ni Mang Jose 
ang pabuya pero pagkaraang pilitin. 

Si Mabanta ang nagsabi sa liham na pumitlag ang kanyang puso dahil 
sa nangyari. Mabuti raw at nabalik ang kanyang mga papeles. “But what 
madeit more remarkable,” sabi niya, “was that over family and peer presure, 
an honest man did what was right and moral.” Pambihira nga naman si 
Mang Jose. Isa siyang drayber sa Arlington Funeral Chapel. Tiyak na 
kailangan niya ang dagdag na salapi sa bulsa. Gayunman, sa kabila ng ulok 
ng mga kapitbahay at marahil nga'y kahit ng sariling pamilya ay pinili niya 
ang kabutihan. 


ISINULAT ni Mabanta ang nangyari para ipaalam sa madla, sa ating lahat, 
na may mabuting tao pa sa mundo — si Mang Jose. 

ikal diyan na magsasabing: Naliliitan siguro si M ang 


Ngayon, may sin 
nagkataong malaki ang laman ng wallet ni M abanta 


Jose sa P5,000. Kung 


ay baka maduling din si Mang Jose. 
May alaskador naman diyan na manunulsol: Mainam siguro'y sabitan 


ng medalya si Mang Jose. O kaya'y bigyan ng TV show, tulad ni Mang Pandoy, 

Ang takbo ng utak ng mga siniko ang sanhi ng pagkawala natin ng 
tiwala sa tao. Talaga kasing gayon ang “sinikal” -- laging naghahanap ng 
butas, laging umaasa na may masamang epekto ang anumang makitang 
mabuti. Pag tinanggap natin ang pananaw na masisira ang kabutihan ni 
Mang Jose kung mas malaki ang halagang nasa wallet ay para nating 
tinatanggap na sagad sa kaluluwa ang takaw ng tao sa salapi at yamang 
materyal. May kani-kaniya nga lamang antas ng takaw. May inaalipin ng 
demonyo sa halagang piso. May nasisira ang moralidad sa P5,000. At may 
tulad ni Mang Jose, na mas mataas sa P5,000 ang andar ng katakawan. 

Pag gayong pag-iisip ang mangingibabaw ay hindi lamang si Mang 
Jose ang ating iniinsulto. Iniinsulto natin pati ang ating mga sarili, dahil 
tinatanggap nating may presyo ang ating pagkatao. 

Ang kantiyaw na bigyan ng parangal si Mang Jose ay kabilang mukha 
lamang ng ismid ng sinikal. lisa ang kanilang ibig sabihin. Lumilitaw din sa 
banat ng alaskador na may presyo ang kabutihan, na puwede itong tapatan 
ng medalya, palakpak ng madla, at iba pang gantimpala. Ang isasagot ko: 
Kung ang lahat ng magsauli ng napulot at makagawa ng kabutihan ay 
bibigyan ng TV show, baka maubos ang 24-oras ng kahit dalawampung 
estasyon. Sa kabilang dako, kahit magkaroon ng TV show ang sanlibong 
nagsauli ng wallet ay natitiyak kong hindi maghahari ang mabuting tao. 
May sanlibo lamang na magkakaroon ng TV show pero milyon-milyon pa 
rin ang hindi magsasauli ng wallet kapag nakapulot ito. 

Wala rin ba akong paniwala na may mabuting tao? 

Naniniwala ako na may mabuting tao. Ngunit hindi marami ang 
kanilang bilang. Kaya katangi-tangi si Mang Jose. Ang mabuting tao, tulad 
ni Mang Jose, ay isang maliit na minorya sa ating kasalukuyang lipuna! 
Hamak na marami sa kanila ang magnanakaw — yaong taong talagang 

ipuubos ang panahon at selula ng utak hinggil sa kung paano makukuha 
ang hindi kaniya. Baia wala tayong makitang mabuting tao sa loob ng 
imbahan bukod sa tiyak na wala tayong makikitang halimbawa sa 
pulwagang maharlika at iginagalang, 

Sa pamamagitan ng liham ni Mabanta ay humanga ako kay Mang Jose. 
Kung baga sa adbertisment, natural ang dating niya bilang mabuting tao. 
pili kaya'y parang natural lang ang kaniyang pagiging mabuti. Ang ibig 
kong sabihin, gumawa siya ng kabutihan dahil tao siya. At iyon ang totoong 


mabuting tao. 


BA ang kalidad ni Mang Jose kaysa mga tao na gumagawa ng “kabutihan” 
habang nagpaparetrato. (Sa liham nga ni Mabanta ay hindi niya nabanggit 
kung nagkita sila nang personal ni Mang Jose. Para wika nga'y nagpakodak 
man lamang silang magkaakbay.) Lalo namang iba ang uri ni Mang Jose 
kaysa mga tao na nag-iisip ng tubo sa paggawa ng “kabutihan.” Sila iyong 
civic-minded kuno na pagkaraa'y kakandidatong konsehal, meyor, 0 
kongresista. O kaya'y mga estudyanteng volunteer sa ganito't ganoong com- 
munity work para tumaas ang grado at masabitan ng medalya sa extra- 
curricular. O kaya'y mga negosyanteng namimigay ng kung ano bilang 
promo ng kompanya o bagong produkto. O kaya'y kahit mga manang na 
may lihim palang ambisyong maging santa. 

Sa maikling salita, mga “kabutihan” para makaakyat sa langit. 

Noong isang gabing medyo lumakas ang ulan ay napasabay ding 
namatay ang traffic lights sa isang interseksiyon ng EDSA. Walang pulis 0 
barangay tanod man lamang sa paligid. (Kung bakit nawawala ang uniporme 
kapag umulan?) Mangyari pa, nagkani-kaniyang sibad ang mga sasakyan. 
Athindi nagtagal ay nagkaroon ng tinatawag na gridlock. Nagkabuhol-buhol 
ang mga sasakyan sa gitna ng interseksiyon at walang puwedeng makalusot. 
Mangyari pa, kani-kaniyang mura, kani-kaniyang busina. 

Di kaginsa-ginsa'y isang lalaking nakapayong ang lumitaw sa gitna 
nglansangan. Nagsimula siyang makipag-usap Sa Mga nagmamaneho. 
Pagkaraan, pinaatras niya ang isang panig, pinaabante ang kabilang panig, 
Pinatabi ang isa pang lugar, at kung ano-ano pang maniobra na sinunod 

naman ng lahat. Hindi nagtagal, umandar ang trapiko sang-ayon sa senyas 
ng lalaki. ! | 
Mula sa malayo, sa loob ng aking kotse, ay hangang-hangang | 
inaaninaw ko sa gitna ng ulan ang lalaking nakapayong. Matagal ko siyang 
napagmasdan dahil ang aming linya ang huli niyang pinaabante, Ibig kong 
pumalakpak sa kanyang kabutihan. Ibang-iba sa tulad kong naroon din na 
nagsungit lamang ang isip pero walang ginawa para lutasin ang problema, 
Malapit na akong makalagpas sa interseksiyon nang huminto sa tabi | 
ng lalaki ang isang kotse sa kasalubong kong linya. Binuksan ng lalakiang 
panlikod na pinto ng kotse at sumakay. Hindi pa ako nakalalayo sa 
interseksiyon ay nalingunan kong muling nagbuhol ang mga sasakyan. Well, 
kahit paano'y nagpasalamat ako't nakinabang din sa pansamantalang 
“kabutihan” ng lalaking nakapayong. 
Ay, talagang mahirap makakita ng iba pang Mang Josel 


Pebrero 4, 1995 

Tatlong tapik kay Pic 


KAILANGAN kong sulatin ito pagkatapos dumalo at 
makapagsalita sa booklaunching ng My Own Bout with Cancer & Other Last 
Essays ni Pacifico N. Aprieto nitong Biyernes, Marso 24, 1995. Kailangan 
kong sulatin para maituwid ang sinabi ko sa naturang okasyon at para 
makapaghabol ng ilang pangungusap para sa awtor na sinawi ng kanser 
nitong nakaraang taon lamang. 

Ang totoo, sinadya ang petsa ng booklaunching para gunitain ang 
kamatayan at libing ni Pic (PNA sa iba]. Isa ako sa naimbita ni Ka Andy 
(Andres Cristobal Cruz), ang editor ng koleksiyon, para magbigay ng 
biglaang paggunita kay Pic. Nie | 

Sapagkat biglaan, daplis agad ang una kong pangungusap. Binanggi 
kong una kong nakatagpo si Pic nito lamang dekada 80 nang imbitahan 
hiya akong magtanghalian at magpalitan ng karanasan sa larangan ng 
Paglalathala ng libro. Manedyer siya noon ng Instructional Materials Con 
Toration (IMC) na naglalabas ng mga textbuk para sa paaralang punikoa 
kasalukuyan ko noong pinalalakas ang mga proyektong pambata kaugnay 
"8Aklat Adarna. Nalimot ko na ang totoo naming unang pagkikilala ay noong 

Itinanong ko kung bakitayaw kaming tulungan ng ib. 
'wanag niya na mahusay daw kasi kami 


Nakatawa ring ipinali m 
Akala nila, Japanese kaming nagtatanga-tangahan sa Tokyo N 


ng Jaha, 


NGUNIT pumasok ako minsan sa Tesoro's kasunod ng isang gup 
mulang Japan. Binati ako ng despatsadora sa Niponggo at m 
sinamahan sa loob ng shop Pagtatanong kong, “Magkano ba ito?" pg 
lumayo. 

Kasama ko sina Pinggot (Zulueta) sa isang bar sa Ng 
Napagkaisahan akong ipakilalang si “Mr. Tankatsu.” Ginampanan kong 
ang papel. Talagang inasikaso ako ng kapareha ko na gustong 
Japayuki. Bali-baling Ingles lang ang nasasabi ko. Hanggang alas-dos 
akong hindi makapagsalita ng Filipino. 

Ang malas, biglang dumating ang isang Japayuki, Siyen 
ipinakilala sa akin. Binirahan ako ng Nipponggo. Ipinasiya kong lun 
noon din. Nagtatawanan namang sumunod sina Pinggot. 

Wala naman akong pera para magpa-plastic surgery. Lagi tuloydi 
pinag-iingat ng misis ko, Baka raw ako makidnap. 


Enero 10, 1998 

Doggerel 


A a 

po TAON ng aso ngayon (1994) sa kalendaryong Intsik. Tulad ng 
dapat asahan, nagpaligsahan kamakailan ang mga magasin sa mga lathalain 
kung bakit mahal ng tao ang aso. Hindi nila tinanong ang misis ko. Kung 
nagkataon, nakatagpo sila ng tao na ayaw sa aso at kung maaari'y 
ipapapatay ang makitang ako sa kalye. 

Nakagat kasi ng aso ng aming kapitbahay ang misis ko nitong 
nakaraang Disyembre 7. (Pasensiya na kayo, pero ibig kong tandaan ang 
petsang ito bilang Araw ng Lagim sa aming pamilya.) Hindi basta kagat at 
hindi ng isa kundi dalawang aso. Nag-iwan ito ng dalawang malaki't maitim 
na peklat sa kaniyang kaliwang binti at kanang hita. Isipin mo kung gaano 
kalagim ang dinanas niya nang sakmalin ng dalawang mabangis na hayop. 
Alam din ninyo, makinis at maganda ang legs ng aking misis. Kaya talagang 
hangga't naroon ang dalawang masagwang peklat ay hindi patatawarin ng 
misis ko ang lahat ng aso sa balat ng lupa. 

Hindi naman talaga kasalanan ng kapitbahay ko ang lahat. Naliligid 
ng mataas na pader ang kaniyang bahay at kaya puwede niyang pawalan 
sa loob ng kanyang bakuran ang kanyang lima yatang aso. Ngunit ang 

aksidente ay aksidente. Dapithapon na noon at Papang sinumpong 
ng sakit ang aking kapitbahay. Kaya dali-daling isinugod sa ospital. 
Pagbukas ng tarangkahan ay humabol sa kotse ang dalawang aso, 
Tiyempo namang nagdaraan ang misis ko at biglang sinagpang ng 
mga anak ng demonyo. 

Aksidente ang lahat, ang lagi kong alo tuwing maghihimutok siya 
tungkol sa nangyari. Aksidente? angal niya, hindi mangyayari iyon kung 
itinatali nila ang kanilang mga aso. At alam kong hindi pa tapos ang kasong 
ito bagama't hindi ko mahulaan ang susunod na kabanata. 


ANG nakatutuwa ay naisulat ko na ito noong 1984. May tula akong 
ang pamagat ay “Mga Aso sa Subdibisyon” at dito ko isinadula kung 
paanong natutong magtayo ng pader at magkalayo ang damdamin ng isang 
kapitbahayan dahil sa aso. Basahin ninyo uli ang itinugma ko noon: 


Dati namang tahimik ang aming pook 

At bihira ang may lihim na nabulok, 
Lahatyata kami'y wala ni munting kutob 
Na isa sa amin ay masamang-loob. 


Pero nag-alaga ng aso si kapitbahay 

Nang masungkitan ng pantalong sinampay: 
Inireklamo ko naman ang pananalakay 

Ng kanyang bantay sa tanim kong gulay. 


“Bakit di ka rin nag-alaga ng aso?” 

Ang medyo paasik pa niyang payo 

Na sinunod ko, bukod sa pag-asikaso 

Sa pader na may tanim na basag na baso. 


Nag-alaga rin ng aso si kaharap 

Dahil Sa masasamang balitang nagaganap: 
Naisip din niya pagkaraan na mas ligtas 
Ang pagpapagawa ng bakod na mataas. 

Di nagtagal, gumaya si ibang katabi 
Lalo nang pasukin ang kalapit na groseri, 
Mga aso'y naging mas mabagsik at malaki, 
Nauso pa ang alarma't guwardiya sa gabi. 


Kung bakit di-maiwasan ang desgrasya: 
Nasagasaan si Princess isang umaga. 
Nakagat ni Bulldog ang anak ni Doktora. 
Inaway ni Tagpi ang mas maliit na si Pula. 


Dumalang ang mga dalawan at miting 
Nagdaan man ang krisis at masamang hangin, 
Si kapitbahay pala'y umalis at dumating 

Ay di ko napansing santaon sa Bahrain. 


Payapa pa rin ang buhay sa subdibisyon 

Liban kung may gabihin sa paglilimayon 

Dahil tiyak na maraming sisilip at bubulong 
Pagsambulat ng di-maawat na kahol at aluluong. 


At talaga namang nakakapeste kung hatinggabi na't gusto mong 
makatulog at saka biglang magtatahulan na parang basag na plaka ang 
mga aso ng kapitbahay dahil sa may kung sinung bumisita o dumating. 

Bukod dito'y maraming dahilan para mabuwisit sa mga asong 
pinababayaang lumaboy sa kalye. May nobela si Milan Kundera na 
nagsasalaysay kung paanong ginawang kampanya ng isang samahan ng 
matatanda ang panghuhuli ng mga aso sa parke. Nagalit daw ang matatanda 
dahil nagdudumi ang mga aso sa kanilang malinis na pasyalan. 

Ang totoo'y gustong tuyain ni Kundera ang buhay sa Czechoslovakia 
noong panahon ng Komunismo. Pinagtatawanan niya ang estriktong 
disiplina doon na ipinapataw pati sa kalayaan ng mga aso. Pinagtatawanan 
din niya ang naisip na kampanya ng unyon ng matatanda dahil sa kanilang 
kagustuhang makapaglingkod sa lipunan. 

an ang matatanda kapag naisip mong tunay 
baho ang paligid, kahit na ang isang parke na 


liwalas para sa mga gustong magpahinga at 


Ngunit may katwir 
na pumapanghi at buma 


dapat ay malinis at maa : 
mamasyal, dahil sa kabastusan ng mga aso. May isang lugar sa aming 


subdibisyon na “Kalye Matakla” ang tawag at iniiwasan ng lahat dahi] 
sa sangkaterbang etsas ng as0 tuwing umaga. Ugali kasi ng mga may- 
ari na pawalan 0 ipasyal ang kanilang mga aso sa umaga para umihi 
at tumae sa lansangan. May batas ba tayo laban sa salaulang 


ugaling ito? 


HINDI lang iyon. Marami kami sa subdibisyon na jogging o walking 
ang ehersisyo. Tiyak din na bawat isa sa amin ay may dalang pamalo 
o tungkod paglabas ng bahay. Hindi dahil sa takot sa holdaper o 
kidnaper. Ano ba ang magagawa ng kapirasong kahoy laban sa itututok 
sa iyong armalyt? Kailangan ang pamalo para sa mga asong nagkalat 
sa kalye kung umaga at malimit marighabol ng mga naglalakad o 
tumatakbo. À 
May isang kalye sa amin na maraming aso. Alam ba ninyo ang bisyo 
ng mga asong ito? Inaabangan nila tuwing umaga ang nakabisikletang 
nagrarasyon ng diyaryo. Pagdaan ng pobreng diyarista ay bibira ng tahol 
ang mga aso at daig pa ang kuyog ng ahas na hahabulin ang bisikleta. Totoo, 
hindi naman kinakagat ang nagrarasyon. Pero paano kung biglang may isang 
asong matuwa at kagatin siya? Bukod pa, kung ako ang pobreng diyarista 
ay tiyak na tataas ang presyon ko,sa nerbiyos tuwing hahabulin ng mga 
saragateng hayop. 

Ang malungkot pa, nobenta porsiyento sa mga lumalaboy na aso sa 
kalye ay hindi nasasaksakan ng anti-rabies. Anupa't bawat makita nating 
aso sa lansangan ay potensiyal na kriminal. Kung minsan nga'y naiisip kong 
magdala ng baril at puntiryahin ang lahat ng makitang aso sa daan. Ang 
problema'y hindi ako marunong humawak man lang ng baril Naiisip ko 
namang magdala ng pandesal na may lason at ipakain sa m a aso. Pero 
baka naman madamay ang mga mahilig sa asusen Aa 

a. 

Ngayon, huwag mong isipin na kaaway ako ng aso. Nakagat na 
ako ng aso noong bata pa at dinanas ko ang hirap magpaineksiyon. 
Mas marami noon ang ineksiyon kaysa ibinigay sa misis ko. Pero 
hindi ako nagkimkim ng masidhing galit sa aso. May alaga pa akong 
aso noon na parang sidekick saanman pumunta. Nang masagasaan 
ito ay halos maiyak ako sa lungkot. 

Hindi ako galit sa aso, galit ako sa mahilig mag-aso pero hindi 
marunong mag-alaga. Galit ako sa mga tao na itinuturing na aso ang 
kanilang aso. Ang ibig kong sabihin, gusto lang ang aso bilang bantay ng 
bahay o paminsan-minsang kalaro ngunit hindi isinasaloob ang 
responsibilidad bilang may-ari ng aso. Hindi ba't maraming magulang na 
pabaya sa anak? Mas marami ang pabaya sa kanilang alagang aso. Ni hindi 
inaasikaso ang pagpapaineksiyon sa kanilang alaga. 

Sila sana ang makagat ng kanilang aso at sapitin ang kamatayan ni 
Fernando Poe Sr. 

Siyanga pala, kung tutuusi'y alanganin ang tingin nating mga Fili- 
pino sa aso. Masisinag ito sa ating wika. Kapag may tao na masama ang 
ugali, ang tawag natin ay “dugong-aso.” Ngunit kapag may tao namang 
mabait at masunurin ay tinatawag nating “aso.” (Kaya grabe ang 
binabansagan noong “tuta” ng Kano. Aso na nga, maliit pa.) Hindi kataka- 
taka na may mga kapatid tayong mahilig mag-alaga ng aso ngunit para 
gawing pulutan pagdating ng kasayahan. 

Ang mga dog-eater ang huli kong pag-asa para maubos ang mga palaboy 
na aso sa aming subdibisyon. Ang plano ko'y imbitahin ang isang tribu sa 
Cordillera para mag-hunting sa aming kapitbahayan. Tiyak na sako-sako ang 
pulutan nilang iuuwi para sa kanilang kanyaw. Maliban kung mabasa ito ng 
aking mga kapitbahay at matutong itago ang kanilang mga aso. 


Pebrero 13, 1994 

